Az előzetes várakozásoknak megfelelően az "Testről és lélekről" lett a legsikeresebb, öt díjat sepert be: az alkotás lett a legjobb játékfilm, Enyedi Ildikó a legjobb rendező és forgatókönyvíró, Borbély Alexandra a legjobb színésznő, Tenki Réka a legjobb női mellékszereplő. Az amerikai útja miatt távol lévő rendezőnő helyett a stáb tagjai vették át a díjakat. A többi kiemelten sok jelölést kapott alkotás két-két díjat vihetett haza; a közönségdíjat a "Kincsem" nyerte el. A televíziós alkotások közül Fazakas Péter filmje, az "Árulók" lett a legsikeresebb. Az Illés Béláról és az általa kitalált 1849-es hős, Guszev kapitány legendájának megszületéséről készült alkotás a lehetséges öt díj mindegyikét megkapta.